પોતાના આ અનુભવ વિશે જણાવતાં ધીરજભાઈ કહે છે કે ‘અગાઉ મેં સાતારામાં ૨૧ કિલોમીટરની મૅરથૉન ચઢાણવાળા એરિયામાં કરી છે, પરંતુ આ વખતે ૭૦ કિલોમીટરનો રન હોવાથી મેં એ માટે છેલ્લા ચાર મહિનાથી પ્રૅક્ટિસ કરી છે. અમે દર અઠવાડિયે મુંબઈમાં હોઈએ ત્યારે પાલી હિલમાં અથવા લોનાવલા જઈને ચઢાણવાળા વિસ્તારમાં દોડવાની પ્રૅક્ટિસ કરતા હતા. આ પ્રકારની પ્રૅક્ટિસને કારણે જ હું અત્યાર સુધીની દરેક દોડ સમયસર અને કોઈ પણ પ્રકારની ઇન્જરી વગર પૂર્ણ કરી શક્યો છું. કોઈ પણ પ્રકારના સ્ર્પોટ્સમાં આગળ વધવા માટે ફુલ ડેડિકેશન, હાર્ડવર્ક, યોગ્ય ડાયટ અને પૂરતી ઊંઘ લેવી ખૂબ જરૂરી છે.’